Հայկ - Արվեստագետը ստեղծում է մշակույթ, որով կրթվում է ժողովուրդը, իսկ որքան ինտելեկտուալ է ժողովուրդը, այնքան հզոր է պետությունը: Գիտելիքն ու ինֆորմացիան ամենաուժեղ զենքերից են, հատկապես այսօր: Իսկ ո՞վ է տալիս այդ ինֆորմացիան, ո՞վ է ուղղորդում: Արվեստագետը: Նա ստեղծողն է, ժողովուրդը՝ սպառողը: Բացի ստեղծելուց՝ արվեստագետը նաև սովորեցնելու, դաստիարակելու ֆունկցիա ունի, որպեսզի մարդիկ ճիշտ մարսեն ստացված ինֆորմացիան: Կարծում եմ՝ արվեստագետն այն մարդն է, ով ստիպում է հասարակության երակը բաբախել: